Le fa go ntse jalo, gore motho a nne le mogopolo wa ga Keresete, o tshwanetse go itse pele kafa Keresete a akanyang ka gone. Ka jalo, selo sa ntlha se motho a ka se dirang gore a rate dilo tsa bomodimo ke gore a itse tsela e Jesu a akanyang ka yone. Mme gone o ka itse jang mogopolo wa motho yo o tshetseng mo lefatsheng dingwaga di le 2 000 tse di fetileng? Ka sekai, kana go tlile jang gore o itse ka batho ba hisitori ba naga ya gaeno? Go ka direga gore o kgonne go ba itse ka go bala ka bone. Ka tsela e e tshwanang, go bala ka hisitori e e kwadilweng ya ga Jesu ke tsela e e botlhokwa e e ka go thusang go itse mogopolo wa ga Keresete.—Johane 17:3. Dira gore ditsitsiri di se ka tsa nna le mafelo a mantsi a di ka iphitlhang mo go one. Fa lebota kgotsa dikosene di phanyegile, kaba diphatlha tseo. Le fa gone leswe le sa bake ditsitsiri, go ka nna motlhofo go di bona le go di laola fa o phepafatsa ka metlha e bile o boloka ntlo e le bothakga. Fa o le mo phaposing ya hotele, o ka dira gore fa o tsamaya o se ka wa rwala ditsitsiri ka go sa beye beke ya gago fa fatshe kgotsa mo beteng.